12/06/2017 | Administración Autonómica
Xunta de Galicia
Consellería de Economía, Emprego e Industria
Dirección Xeral de Industria, Enerxía e Minas
Anuncio do 2 de xuño de 2017 polo que se somete a información pública a solicitude de autorización administrativa previa conxuntamente coa autorización ambiental integrada para a planta de xeración eléctrica a partir de biomasa (Curtis)

Anuncio do 2 de xuño de 2017, da Dirección Xeral de Enerxía e Minas polo que se somete a información pública a solicitude de autorización administrativa previa (expediente IN408A 2017/001-1), conxuntamente coa autorización ambiental integrada (expediente 2017-IPPC-I-42) para a planta de xeración eléctrica a partir de biomasa, no concello de Curtis, de Greenalia Biomass Power, S. L. O Real Decreto Lexislativo 1/2016, do 16 de decembro, polo que se aproba o texto refundido da Lei de prevención e control integrados da contaminación, establece no seu artigo 16.2 que o período de información pública será común para aqueles procedementos cuxas actuacións se integran no da autorización ambiental integrada así como, no seu caso, para os procedementos de autorizacións substantivas das industrias sinaladas no artigo 3.3 “a autorización de industrias ou instalacións industriais que estean legal ou regulamentariamente sometidas a autorización administrativa previa, de conformidade co artigo da Lei 21/1992, do 16 de xullo, de Industria. En particular, terán esta consideración as autorizacións establecidas na Lei 24/2013 do 26 de decembro, do Sector Eléctrico”. De acordo co anterior acordase someter conxuntamente os expedientes de solicitude de autorización administrativa previa (expediente IN408A 2017/001-1), e de ambiental integrada (expediente 2017-IPPC-I-42) para a planta de xeración eléctrica a partir de biomasa promovida por Greenalia Biomass Power, S. L. Solicitante: Greenalia Biomass Power, S. L. Denominación: planta de biomasa en Curtis, A Coruña. Instalación: planta de produción de electricidade a partir de biomasa. Actividade: produción de enerxía eléctrica. Situación, Polígono Industrial Curtis-Teixeiro, parcelas G01-G17 Domicilio social: rúa Sor Joaquina, n.º 4-baixo esquerda.15011 A Coruña (A Coruña). Localización da instalación: concello de Curtis (A Coruña). Expediente: Autorización administrativa previa (IN408A 2017/001) Para os efectos previstos na Lei 24/2013, do 26 de decembro, do sector eléctrico (BOE núm.310, do 27 de decembro de 2013) e no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000), faise público por un espazo de trinta (30) días hábiles, contados a partir do seguinte ao da última publicación deste acordo, o anteproxecto da planta de combustión de biomasa para a produción eléctrica de 49,913 MW eléctricos coas características técnicas recollidas no Anexo I de este anuncio. Todas aquelas persoas ou entidades que se consideren afectadas poderán examinar o proxecto e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña. Expediente: Autorización ambiental Integrada (2017-IPPC-I-42) Para os efectos previstos no Real Decreto lexislativo 1/2016, de 16 de decembro, polo que se aproba o texto refundido da Lei 16/2002, do 1 de xullo, de prevención e control integrados da contaminación (BOE núm.316 do 31.12.2016), faise público que por espazo de trinta (30) días hábiles, contados a partir do seguinte ao da publicación deste anuncio no Diario Oficial de Galicia, quedarán expostos os documentos titulados: –“Tramitación de la autorización ambiental integrada de una planta de producción eléctrica a partir de biomasa en Curtis (A Coruña). Greenalia Biomass Power, S. L. Memoria ambiental. Mayo 2017” – “Planta de biomasa en Curtis (A Coruña). Proyecto de ejecución. Abril 2017”. Coas características recollidas no Anexo II. Para que calquera interesado poda consultalo e, no seu caso, formular no dito prazo as alegacións, suxestións ou observacións que estime convintes. O documento estará a disposición dos administrados, en horario de atención ao público, nas dependencias da Dirección Xeral de Calidade Ambiental e Cambio Climático, Servizo de Prevención e Control Integrados da Contaminación, rúa de San Lázaro, s/n, 15781 Santiago de Compostela. Ademais poderán consultalo na páxina web da Consellería de Medio Ambiente e Ordenación do Territorio (http://www.cmati. xunta. es/>>medio ambiente e sostibilidade >>prevención e control de actividades>>autorización ambiental integrada >>proxectos en información pública). Santiago de Compostela, 2 de xuño de 2017. O director xeral de Enerxía e Minas Ángel Bernardo Tahoces Anexo I (expediente IN408A 2017/001-1) Características técnicas: Planta de combustión de biomasa para a produción eléctrica de 49,913 MW eléctricos composta por:  Sistema de recepción, tratamento, almacenamento e alimentación da biomasa.  Caldeira de tipo leito fluído burbullante para produción de vapor.  Turbina de vapor, redutor e acoplamento elástico co xerador eléctrico de 62,5 MVA a 11 kV, cos ϕ =0,8 para unha potencia total de 49,913 Mwe.  Subestación de AT, 66 kV, execución en intemperie, configuración de liña de saída, composta por un transformador principal (T-1) trifásico, en baño de aceite mineral, de 62,5 MVA en réxime ONAN, relación de transformación 66±4x2,5%/11 kV e un transformador auxiliar de grupo (T-2) trifásico, en baño de aceite mineral, de 8/10 MVA, refrixeración ONAN/ONAF, relación de transformación 11±2,5±5%/6,6 kV.  Liña de potencia trifásica para interconexión da subestación de 66 kV da planta coa subestación da distribuidora, cable de AT, 36/66 kV, Al, XLPE, 1x630 mm 2, (RHZ1-2OL (S) 36/66 KV, 1X630 AL + H165). Lonxitude aproximada 2 km  Instalacións de control e servizos auxiliares. Lexislación de aplicación:  Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015).  Lei 40/2015, do 1 de outubro, de réxime xurídico do sector público (BOE núm.236, do 02/10/2015).  Lei 24/2013, do 26 de decembro, do sector eléctrico (BOE núm.310, do 27 de decembro de 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000).  Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Anexo II (expediente 2017-IPPC-I-42) Descrición da instalación: Greenalia Biomass Power, SL proxecta construír unha planta de combustión de biomasa forestal para a produción eléctrica de 49,9 MW eléctricos (150 MW térmicos) no parque empresarial de Teixeiro, concello de Curtis. A planta consumirá ao redor de 546.000 t/ano de biomasa recollida, principalmente, nas provincias da Coruña e Lugo. O funcionamento da planta será continuo, cunha operatividade anual garantida de 8.000 h, unha produción bruta anual de 375.695 MW (dos que 324.434 MW transferiranse á rede). Verteduras: A orixe das augas de vertido que se xerarán na plantas, é:  Augas sanitarias: procedentes dos vestiarios e aseos.  Augas de proceso: procedentes dos rexeitamentos das diferentes seccións do proceso de produción de enerxía ou as xeradas durante as operacións de limpeza, baldeo ou fugas.  Augas pluviais: procedentes das augas de chuvia recollidas nas zonas urbanizadas. As augas sanitarias e de proceso discorrerán de forma independente dentro da parcela, para xuntarse antes do seu envío á rede de augas residuais do polígono. No tocante ás augas pluviais, serán dirixidas á rede de augas pluviais do polígono, tratando previamente as da zona de almacenamento polo posible arrastre de materias en suspensión, e verteranse á cunca do río Mandeo a través de varios puntos de conexión próximos ao dito polígono.